Justin Trudeau

Justin Pierre James Trudeau (født 1971) er en canadisk politiker for Canadas liberale parti som var Canadas statsminister fra 2015 til 2025. Han erstattet Stephen Harper som statsminister. Trudeau ble i mars 2025 erstattet som partileder og statsminister av Mark Carney.

Liv og virke
Bakgrunn
Han er eldste sønn av Pierre Trudeau, som var statsminister i perioden fra 1968 til 1984.NRK.no – Ung kronprins kan bli Canadas statsminister (Av Tove Bjørgaas. Publisert 17. oktober 2015, besøkt 4. november 2015) Han gjorde seg bemerket med minnetalen i farens gravferd. Broren Michel omkom i snøskred i British Columbia i 1998. 

Trudeau er utdannet lærer og har undervist i videregående skole i fagene drama, fransk og matematikk. Han har også hatt forskjellige småjobber som snøbrettinstruktør, utkaster på nattklubb og raftingguide. Trudeau medvirket også som skuespiller i et par episoder av en fjernsynsserie.

Politiker
Han har siden 2008 vært føderalt parlamentsmedlem, og han ble partileder i 2013.  Etter Trudeaus tiltreden som partileder ledet hans parti på et flertall av opinionsmålinger over både det konservative regjeringspartiet og opposisjonspartiet New Democratic Party (Nouveau Parti Démocratique).

Statsminister
Han ble statsminister den 4. november 2015. Canadas liberale parti vant valget i oktober 2015 med 184 av 338 plasser i det føderale parlamentet basert på 40 % av de avgitte stemmene. Valget i 2015 ble dels oppfattet som en folkeavstemning over Harpers konservative styre, neo-liberale økonomiske politikk og «haukeaktige» utenrikspolitikk.

Ved valget i 2021 vant Trudeaus parti og han kunne fortsette som statsminister. Han oppnådde ikke rent flertall i parlamentet og ville lede en mindretallsregjering.

Trudeau kunngjorde tidlig i januar 2025 at han ville slutte som partileder og statsminister når etterfølger er på plass. Arbeidet i nasjonalforsamlingen ble samtidig satt på pause. Den 9. mars 2025 ble Mark Carney valgt til Trudeaus etterfølger som partileder, og han overtok som statsminister 14. mars 2025.

 Referanser 

 Eksterne lenker 





Kategori:Canadiske statsministre
Kategori:Personer fra Ottawa